**LĒMUMS**

Liepājā

|  |  |
| --- | --- |
| 2023.gada 26.janvārī |  Nr.19/1(prot. Nr.1, 19.§) |

Par zemesgabalu Oskara Kalpaka ielā 105A

un Oskara Kalpaka ielā 105B daļu nomas

līgumu darbības termiņa pagarināšanu

Lai racionāli rīkotos ar pašvaldības mantu, kura šobrīd netiek izmantota pašvaldības funkciju izpildei, ievērojot, ka nomas līguma saistības ir izpildītas, pamatojoties uz Pašvaldību likuma 73.panta trešo daļu, Ministru kabineta 2018.gada 19.jūnija noteikumu Nr.350 “Publiskas personas zemes nomas un apbūves tiesības noteikumi” 29.1. un 30.1.apakšpunktu, 137.punktu, izskatot sabiedrības ar ierobežotu atbildību “Namu serviss APSE” 2022.gada 25.novembra vēstuli Nr.929/Ai “Par zemes nomas līgumu pagarinājumu O.Kalpaka ielā 105A un O.Kalpaka ielā 105B daļu nomu autostāvvietām, Liepājā”, zemes nomas līgumiem, kas 2013.gada 16.janvārī noslēgti starp Liepājas pilsētas pašvaldību un sabiedrību ar ierobežotu atbildību “Namu serviss APSE”, Liepājas valstspilsētas pašvaldības Nekustamo īpašumu jautājumu konsultatīvās komisijas 2023.gada 2.janvāra priekšlikumu (sēdes protokols Nr.1) un Liepājas valstspilsētas pašvaldības domes pastāvīgās Pilsētas attīstības komitejas 2023.gada 19.janvāra lēmumu (sēdes protokols Nr.1), Liepājas valstspilsētas pašvaldības dome **nolemj:**

1. Pagarināt 2013.gada 16.janvārī noslēgtos zemes nomas līgumus ar sabiedrību ar ierobežotu atbildību “Namu serviss APSE” (reģistrācijas Nr.42103033900; juridiskā adrese: Zivju iela 11/13-7N, Liepāja), kā dzīvojamās mājas Oskara Kalpaka ielā 105 pārvaldnieku (apsaimniekotāju), par zemesgabalu Liepājā, Oskara Kalpaka ielā 105A (kadastra Nr.1700 011 0260) daļas 112 kv.m platībā un Oskara Kalpaka ielā 105B (kadastra Nr.1700 011 0259) daļas 119 kv.m platībā nomu autostāvvietu izveidošanai Oskara Kalpaka ielā 105 iedzīvotājiem un teritorijas labiekārtošanai uz laiku līdz 2028.gada 15.janvārim, ieskaitot nomas līguma termiņā faktiskās nomas attiecības par laiku no 2023.gada 16.janvāra līdz vienošanās par līguma termiņa pagarināšanu spēkā stāšanās dienai.

2. Noteikt, ka nomnieks maksā nomas maksu 1,5% apmērā no zemesgabalu kadastrālās vērtības gadā, bet ne māzāk kā valstī noteikto. Papildus nomas maksai nomnieks maksā valstī noteikto pievienotās vērtības nodokli.

3. Pilnvarot Liepājas pilsētas pašvaldības iestādes “Nekustamā īpašuma pārvalde” vadītāju parakstīt ar lēmumu saistītos grozījumus zemes nomas līgumos, kā arī bez atsevišķa Liepājas valstspilsētas pašvaldības domes lēmuma parakstīt vienošanos par zemes nomas līguma izbeigšanu, ja nomnieks vienpusēji atkāpjas no līguma.

4. Gadījumā, ja sabiedrības ar ierobežotu atbildību “Namu serviss APSE”, kā dzīvojamās mājas Oskara Kalpaka ielā 105 pārvaldnieka (apsaimniekotāja), vainas dēļ grozījumi par lēmuma 1.punktā minēto zemes nomas līgumu darbības termiņu pagarināšanu netiek noslēgti viena mēneša laikā no šī lēmuma pieņemšanas dienas, lēmums zaudē spēku un zemesgabalu daļas atbrīvojamas.

5. Liepājas valstspilsētas pašvaldības izpilddirektora vietniekam (īpašumu jautājumos) kontrolēt lēmuma izpildi.

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | Nekustamā īpašuma pārvaldei, nomniekam |